joelniklaus/EU_Wikipedias huggingface dataset:
Liaoningas

Liaoningas () – provincija Kinijos šiaurės rytuose, prie Geltonosios jūros. Plotas – 145,9 tūkst. km²; gyventojų 43,1 mln. (2009). Sostinė – Šenjangas.

Administracinis suskirstymas 
Liaoningas suskirstytas į keturiolika prefektūrų lygmens miestų:

 Šenjangas (沈阳市 Shěnyáng shì)
 Dalianas (大连市 Dàlián shì)
 Anšanas (鞍山市 Ānshān shì)
 Fušunas (抚顺市 Fǔshùn shì)
 Bensi (本溪市 Běnxī shì)
 Dandongas (丹东市 Dāndōng shì)
 Dzindžou (锦州市 Jǐnzhōu shì)
 Huludao (葫芦岛市 Húludǎo shì)
 Ingkou (营口市 Yíngkǒu shì)
 Pandzinas (盘锦市 Pánjǐn shì)
 Fusinas (阜新市 Fùxīn shì)
 Liaojangas (辽阳市 Liáoyáng shì)
 Tielingas (铁岭市 Tiělǐng shì)
 Čaojangas (朝阳市 Cháoyáng shì)

Šie vienetai padalyti į 100 apskričių lygmens vienetų (17 sričių lygmens miestų, 19 apskričių, aštuonias autonomines apskritis, 56 rajonus), pastarieji – į 1511 savivaldybių lygmens vienetų (613 miestus, 301 savivaldybę, 77 etnines savivaldybes, 520 porajonių).

Geografija 
Vakarams būdingos aukštumos, kraštovaizdyje dominuoja Nulu’erhu kalnai ir žemos kalvos. Centrinė provincijos dalis yra Liao, Daliao upių bei jų intakų baseine. Regionas yra žemumose. Liaoningo rytuose kyla Čangbaišano (Changbai) ir Čianšano (Qian) kalnai, užimantys ir Liaodongo pusiasalį. Aukščiausias provincijos taškas – Huabodzi (Huabozi) viršukalnė (1336 m).

Klimatas kontinentinis musoninis. Vidutinis metinis kritulių kiekis 440–1130 mm. Vasaros lietingos, kiti metų laikai – sausi.

Demografija, kultūra, turizmas 
Liaoninge daugiausiai gyvena kinai chaniai, taip pat yra mandžiūrų, mongolų, hui, korėjiečių ir sibe.

Provincijoje yra Mukdeno rūmai – Čing dinastijos centras prieš jiems užkariaujant Kiniją ir persikeliant į Pekiną. Šie rūmai įtraukti į UNESCO Pasaulio paveldo sąrašą drauge su Pekino imperatoriaus rūmais. Liaoninge taip pat yra trys Čing imperatoriškieji kapai.

Anšane yra didžiausia iš jaspio padaryta Budos statula.

Dalianas – klestintis uostas Liaodongo pusiasalyje, pasižymintis rusiško, japoniško stiliaus architektūra, turistus traukiantis savo paplūdimiais, apsipirkimo centrais.

Nuorodos 
 Žemėlapis 
 Apie Dalianą

Kinijos provincijos
Augustava

Augustava – kaimas Panevėžio rajono savivaldybėje, Krekenavos RP. Išlikusi dvaro sodyba, rytuose prieina Gėlainių miškas.

Gyventojai

Šaltiniai 

Panevėžio rajono savivaldybės gyvenvietės
Iciūnai (Panevėžys)

Iciūnai – kaimas Panevėžio rajono savivaldybėje, šalia kelio . Rytiniu kaimo pakraščiu teka Upytė.

Yra dievdirbio Vinco Svirskio kryžius.

Gyventojai

Šaltiniai 

Panevėžio rajono savivaldybės gyvenvietės
Mučiūnai

Mučiūnai – kaimas Panevėžio rajono savivaldybėje, kairiajame Nevėžio krante. 

Kaime yra Vinco Svirskio kryžiaus fragmentas. Čia veikė kanklių meistro Stasio Rudžio (1880–1949) kanklininkų ansamblis.

Gyventojai

Šaltiniai 

Panevėžio rajono savivaldybės gyvenvietės
Šilumos šaltinis

Šilumos šaltinis – įrenginys arba įrenginių kompleksas, kuriame akmens anglis, dujos, mazutas, biokuras arba kita energijos rūšis, pvz., saulės transformuojama į šiluminę energiją.

Energetika
Šildymas
Ūdrai

Apie kaimą Naujamiesčio seniūnijoje žr. Ūdrai (Naujamiestis).

Ūdrai – kaimas Panevėžio rajono savivaldybėje, dešiniajame Nevėžio krante (prie Svirnupio žiočių).

Išlikęs Ūdrų dvaras.

Gyventojai

Šaltiniai 

Panevėžio rajono savivaldybės gyvenvietės
Ustronė

Ustrone vadinamos gyvenvietės:

 Anykščių rajone:
 Ustronė I;
 Ustronė II;
 dvaras Jundeliškėse, Birštono savivaldybėje;
 Kėdainių rajone;
 Kelmės rajone;
 Panevėžio rajone:
 Krekenavos seniūnijoje;
 Vadoklių seniūnijoje;
 Prienų rajone;
 Širvintų rajone;
 Vilniaus mieste.
Stultiškiai

Stultiškiai – kaimas Panevėžio rajono savivaldybėje, šalia kelio Upytė–Ramygala.

Čia išlikęs vėjo malūnas, pastatytas 1880 m. Dabar jame įrengta linų muziejaus ekspozicija (linininkystės muziejus). Šiauriniu kaimo pakraščiu prateka Deičiupis, rytuose matosi Gėlainių miškas.

Gyventojai

Šaltiniai 

Panevėžio rajono savivaldybės gyvenvietės
Čiūrai

Čiūrai (arba Zaosė) – kaimas Panevėžio rajono savivaldybėje, 6,5 km į vakarus nuo Upytės, kairiajame Nevėžio krante (priešais Vadaktėlius). Veikia kaimo turizmo sodybos „Namelis dviem“ ir „Pas Rapolą“.

Gyventojai

Žymūs žmonės 
Kaime yra sodyba, kurioje 1905–1907 m. gyveno, o vėliau – lankydavosi Lietuvos Respublikos užsienio reikalų ministras Juozas Urbšys. Minint jo šimtąsias gimimo metines 1996 m. vasario 29 d. čia pastatytas stogastulpis.

Šaltiniai 

Panevėžio rajono savivaldybės gyvenvietės
Girelė (Ramygala)

Girelė – viensėdis Panevėžio rajono savivaldybėje, Krekenavos RP, 2 km į šiaurę nuo kelio Ramygala-Krekenava. Įsikūręs Pašilių miške, prie Liaušės upelio.

Pašilių stumbrynas 

Iki XVI a. stumbrai buvo plačiai paplitę visoje Europoje. Žemdirbystės plėtra, spartus žmonių gausėjimas ir suaktyvėjusi medžioklė išstūmė juos į mažai tinkamus gyventi, nuošalius miškus ir stumbrai pradėjo sparčiai nykti. Paskutinis stumbras laisvėje buvo sumedžiotas 1919 m. Lenkijoje. 

Susirūpinus stumbrų išsaugojimu, ties Girele 1969 m. buvo įkurtas Pašilių stumbrynas (kaip veislynas), įrengus 50 ha ploto aptvarus. Tuomet iš Rusijos Prioksko rezervato buvo atvežta stumbrų pora. Dabar dviejuose aptvaruose (50 ha plote) gyvena apie 20 stumbrų. Čia gyvenanti banda pasižymi tuo, kad visi jos nariai yra įrašyti į tarptautinę kilmės knygą ir turi vardus, prasidedančius raidėmis GI – Girinis, Gintaras, Girbaitė ir kt.

Apie 40 žvėrių vaikšto laisvėje, iki 30–40 km nutoldami nuo stumbryno.

Gyventojai

Išnašos 

Panevėžio rajono savivaldybės gyvenvietės
Colón de Santa Fe

Club Atlético Colón – Argentinos futbolo klubas iš Santa Fė miesto, įkurtas 1905 m. Iki 1947 m., kai Colón klubas įstojo į AFA, žaidė vietinėje provincijos lygoje, kurią laimėjo 15 kartų. Klubas žaidė Primera divizione, antroje ir trečioje šalies lygoje. Komanda 1965 m. laimėjo antrąjį divizioną, 1997 m. užėmė jame antrą vietą, o 2000 m. – trečią vietą.

Nuorodos 
 Internetinė svetainė

Argentinos futbolo klubai
Mosina

Mosina (, ) – miestas ir valsčius Lenkijoje, Didžiosios Lenkijos vaivadijos centriniame dalyje, Poznanės paviete, prie Mosinos kanalo; 22 kilometrai į pietus nuo Poznanės. Nuo 1975 iki 1998 m. miestas priklausė Poznanės vaivadijai. Apie 12 tūkst. gyventojų.

Istorija 
1247 m. Mosina pirmą kartą paminėtas rašytiniuose šaltiniuose. 1302 m. gyvenvietei suteiktos miesto teisės. 1848 m. gegužės 3 d. miestas tapo Mosinos Respublikos sostine (iki gegužės 6 d.). Jakub Krauthofer-Krotowski Tautų pavasario laiko vykusio 1848 m. Didžiosios Lenkijos sukilimo proklamavo mieste nepriklausomą Lenkijos Respubliką.
1939 m. spalio 20 d. vokiečių kareiviai įvykdė 15 valsčiaus gyventojų egzekuciją.

Žymenybė 
 Šv. Nikolajaus bažnyčia (pastatyta 1952–1954 m.)
 Muziejaus rūmai ir miesto galerija senajame sinagogos pastate (1870 m.)
 Slėgų bokštas
 Paminklas Mosinos elegantui
Mosinos apylinkėse yra Didžiosios Lenkijos nacionalinis parkas.

Nuorodos 
 Oficiali Mosinos valsčiaus svetainė (lenkų k.)
 Miesto futbolo klubo svetainė  (lenkų k.)

Lenkijos miestai
DeJuan Collins

De Juan Lamonte Collins (g. 1976 m. lapkričio 20 d. Jongstaune, Ohajas) – JAV krepšininkas.

D. Collinsas karjerą, kaip ir daugelis amerikiečių, pradėjo NCAA lygoje, vėliau rungtyniavo įvairiuose turnyruose Kinijoje, Irane ir Vokietijoje. Šių turnyrų metu krepšininką pastebėjo Antrojoje Vokietijos lygoje rungtyniavusi „Wired Minds Tübingen“ komanda. D. Collinso statistika vokiečių komandoje buvo vidutiniškai po 24 taškus per rungtynes. Kitą sezoną krepšininkas jau pradėjo Berlyno ALBA komandoje, kuri tuo metu buvo Vokietijos čempionė ir žaidė Eurolygoje.

Amerikietis ALBA ekipoje rungtyniavo dvejus metus, per kuriuos Eurolygoje vidutiniškai pelnydavo po 16 taškų, tačiau po Berlyno komandai ypač nesėkmingo 2003–2004 m. sezono išvyko į Salonikų „Aris“ ekipą, kurioje žaidė tik vieną sezoną, bet per jį pelnydavo vidutiniškai po 18 taškų. 2005–2006 m. D. Collinsas rungtyniavo Italijoje, Varezės „Whirlpool“ komandoje, čia taip pat pasižymėdamas rezultatyvumu (vid. per rungtynes po 14,6 taško).

2006–2007 m. sezoną D. Collinas pradėjo Bambergo „Brose Baskets“ komandoje, kurią treniruoja Vokietijos nacionalinės komandos treneris D. Bauermanas. Tačiau net ir šis patyręs specialistas neišgelbėjo komandos nuo nesėkmės, viena ULEB taurės favoričių iš turnyro iškrito jau po pirmojo etapo ir amerikietis nusprendė palikti vokiečių komandą, nors joje irgi buvo lyderis. Palikęs „Brose Baskets“, D. Collinas atvyko į Lietuvos vicečempionų komandą – Kauno „Žalgirį“. Pirmosiose savo rungtynėse Eurolygoje už šią komandą jis pelnė 11 taškų.

2007–2008 m. sezonas buvo bene sėkmingiausias krepšininko karjeroje – žaidėjas pirmą kartą žaidė Eurolygos Top16 etape, laimėjo visus tris vietinius čempionatus – LKF taurę, BBL bei LKL lygas, tapo naudingiausiu finalų žaidėju LKF taurės bei BBL varžybose.

2008 m. birželio 30 d. pasirašė sutartį su rusų Rostovo „Lokomotiv“ komanda , bet po pusmečio buvo atleistas.  2008 m. gruodžio 6 d. jis pasirašė sutartį su Sevilijos "Cajasol". 2009 m. lapkričio viduryje D. Collins’as pasirašė sutartį su Kavalos Panorama GS komanda.

2010 m. rugpjūčio 27 d. sugrįžo į Kauno „Žalgirį“ ir pasirašė vienerių metų sutartį su klubu.

Pasiekimai 

 2003 m. Vokietijos čempionas
 2007, 2008, 2010, 2011 m. LKF taurės laimėtojas
 2007 m. BBL vicečempionas
 2007, 2008, 2010, 2011 m. LKL čempionas
 2008 m. LKF taurės finalo naudingiausias žaidėjas
 2008, 2010, 2011 m. BBL čempionas
 2008 m. BBL finalo ketverto naudingiausias žaidėjas
 2013 m. Europos Iššūkio taurė

Šaltiniai 

Collins, DeJuan
Estudiantes de La Plata

Estudiantes de La Plata – Argentinos sporto klubas iš La Platos miesto, garsėjantis aukšto lygio futbolo komanda. Įkurtas 1905 m. Klubas per savo istoriją ne kartą tapo šalies čempionu, bei laimėjo tartautinius turnyrus.

Laimėjimai

Nacionaliniai turnyrai 

 Primera división (4): Metropolitano 1967 ir  1982; Nacional 1983 ir Apertura 2006, 2010
 Segunda división (2): Campeonato de Primera „B“ 1954 ir Campeonato Nacional „B“ 1994/95

Tarptautiniai turnyrai 

 Copa Libertadores (3): 1968, 1969, 1970 
 Tarpžemyninė taurė (1): 1968 
 Copa Interamericana (1): 1969

Nuorodos 
 Oficiali svetainė 

Argentinos futbolo klubai
Club de Gimnasia y Esgrima La Plata

Gimnasia y Esgrima La Plata – sporto klubas iš Argentinos La Platos miesto. Sėkmingiausiai rungtyniauja klubo krepšinio ir futbolo komandos. Klubas įkurtas 1887 m. Taip pat priklauso rankinio komanda. 

Gimnasia yra pasiekusi greičiausio įvarčio rekordą Argentinos lygoje: 1979 m. Carlos Dantón Seppaquercia įmušė įvartį į Huracán vartus 5 sekundę.

Laimėjimai 
 Primera División (1929 m.)
 Segunda División (1915, 1944, 1947, 1952 m.)
 Copa Centenario de la AFA (1994 m.)

Žymūs žaidėjai 
 Guillermo Barros Schelotto
 José Perdomo
 Pablo Bengoechea
 Leandro Cufré
 Attilio Demaría
 Hugo Gatti
 Andrés Guglielminpietro
 Alberto Márcico
 Alfredo Rojas
 Guillermo Sanguinetti
 Pedro Troglio
 Francisco Varallo
 Gonzalo Vargas

Nuorodos 
 Oficiali svetainė

Argentinos futbolo klubai
Gimnasia y Esgrima de Jujuy

Gimnasia y Esgrima de Jujuy – Argentinos futbolo klubas iš Chuchujaus miesto, įkurtas 1931 m. Tai pajėgiausias Šiaurės Vakarų Argentinos futbolo klubas, žaidžiantis antrajame divizione. 

Komanda 1994 m. laimėjo antrąjį divizioną, ir perėjo į pirmąjį, kuriame žaidė iki 2000 m. 2005 m. Gimnasia y Esgrima de Jujuy antrajame divizione užėmė 2 vietą ir vėl pateko į pirmąjį dvizioną.

Nuorodos 
Oficiali svetainė

Argentinos futbolo klubai
Godoy Cruz Antonio Tomba

Club Deportivo Godoy Cruz Antonio Tomba – Argentinos futbolo klubas iš Godoi Kruso miesto Mendosos provincijoje. Įkurtas 1921 m.

Komanda 1944, 1947, 1950, 1951, 1954, 1968 m. laimėjo Mendosos provincijos čempionatą. 1994 m. CD Godoy Cruz pateko į antrąjį divizioną. 2006 m. komandai pavyko pasiekti pirmąjį divizioną. Tai pirmoji Mendosos provincijos komanda, žaidusi aukščiausioje lygoje.

Sudėtis

Nuorodos 
 Oficiali svetainė

Argentinos futbolo klubai
Tona

Tona (t) – masės vienetas lygus 1000 kilogramų. Tai nėra SI sistemos vienetas, bet yra priimtas vartoti SI. Oficialiai tonos vienetas patvirtintas 1897 m.

Apibrėžimas ir kitos reikšmės 

1 tona yra lygi 1000 kilogramų. Taip apibrėžiama vadinamoji metrinė tona. Vartojama (daugiausia Amerikoje) ir „trumpoji“ ar „mažoji“ tona, , kuri lygi 907,18474 kg.  Vartojama ir „ilgoji“ arba „imperinė“ tona (), lygi 1,016.047 kg (daugiausia naftos produktų kiekiams išreikšti). Būtent dėl „trumposios“ ir „ilgosios“ tonų buvimo matavimo vienetų ekspertai labiau norėtų matyti žodį megagramas (irgi 1000 kg), kurio prasmė vienareikšmė.

Priešdėliai 
Tonomis paprastai išreiškiamos gana didelės masės: apie gramą nesakoma jog tai „mikrotona“.

Masė reiškianti energiją 
Tona trinitrotoluelo (TNT) yra naudojama išreikšti energijai. Priešdėliai taip pat taikomi – pavyzdžiui, kilotona, megatona, gigatona – ypatingai išreiškiant atominio ginklo galiai.

SI sistemos energijos vienetas yra džaulis. Tariant, kad TNT sudaro 1000 mažų (termocheminių) kalorijų grame (4184 kJ/g), viena tona TNT reikštų 4184 gigadžiaulių. Yra įprasta tokiais vienetais nusakyti sprogimų energiją.

Šaltiniai 

Masės matavimo vienetai

de:Metrische Tonne
nn:Megagram
no:Megagram
Šanchajaus bendradarbiavimo organizacija

Šanchajaus bendradarbiavimo organizacija, (ŠBO) (, kin. 上海合作组织 (上合组织) Shànghǎi Hézuò Zǔzhī (Shàng Hé Zǔzhī), ) – tarptautinė regioninė organizacija.

Dalyvaujančios šalys:

 

Valstybių grupė rengia Eurazijos bloko valstybių aukščiausiojo lygio susitikimus. ŠBO įkūrimo deklaracija pasirašyta Šanchajuje 2001 m. birželio 15 d. Kaip visateisė tarptautinė organizacija ji funkcionuoja nuo 2004 m. sausio, kai įkurti nuolatiniai jos organai – Pekine sekretoriatas ir Taškente regioninė antiteroristinė struktūra. Netrukus stebėtoja į ją buvo priimta 
Mongolija (2004), vėliau – Iranas, Pakistanas ir Indija (2005). Svečių teisėmis dalyvauja Afganistanas, ASEAN, ir NVS.

Nuorodos 
 Oficiali svetainė (anglų, kinų, rusų kalbomis);
 Įkūrimo deklaracija  (anglų kalba).
 Fels, Enrico (2009), Assessing Eurasia's Powerhouse. An Inquiry into the Nature of the Shanghai Cooperation Organisation, Winkler Verlag: Bochum. ISBN 978-3-89911-107 (anglų kalba).

Tarptautinės organizacijos
Šanchajus
Dzilinas (provincija)

Dzilinas (arba Girinas; ; mandž. Girin ula) – provincija Kinijos šiaurės rytuose. Plotas – 187,4 tūkst. km², 27,3 mln. gyventojų (2009). Sostinė – Čangčunas. Mandžiūrų kalba žodžiai girin ula reiškia „išilgai upės“

Administracinis suskirstymas 
Devyni prefektūrų lygmens administraciniai vienetai:

 Čangčuno miestas (长春市 Chángchūn shì)
 Dzilino miestas (吉林市 Jílín shì)
 Sipingo miestas (四平市 Sìpíng shì)
 Liaojuano miestas (辽源市 Liáoyuán shì)
 Tonghua miestas (通化市 Tōnghuà shì)
 Baišano miestas (白山市 Báishān shì)
 Songjuano miestas (松原市 Sōngyuán shì)
 Baičengo miestas (白城市 Báichéng shì)
 Janbiano korėjiečių autonominė prefektūra (延边朝鲜族自治州 Yánbiān Cháoxiǎnzú Zìzhìzhōu, )

Geografija 
Per pietrytinius regionus eina Čangbaišano (Changbai) kalnų grandinė, kurioje yra ir aukščiausias provincijos taškas – Baijuno (Baiyun) viršukalnė (2691 m). Kiti kalnynai: Dzilinhada (Jilinhada), Džang Guangcai (Zhang Guangcai), Long-gango (Longgang'').

Pietvakariuose sieną su Šiaurės Korėja sudaro upės Jalu ir Tumanaja. Taip pat per provincija teką Sungario ir Nundziango upės (Amūro intakai).

Klimatas kontinentinis musoninis, šiaurietiškas: žiemos ilgos ir šaltos, vasaros trumpos, šiltos. Sausį vidutinė temperatūra nuo -20 iki -14 °C. Vidutinis kritulių kiekis 350–1000 mm.

Demografija, kultūra, turizmas 
Dziline gyvena kinai chaniai, mandžiūrai, hui, mongolai ir sibe. Janbiano autonominė prefektūra yra korėjiečių prefektūra.

Į UNESCO Pasaulio paveldo sąrašą įtraukti buvusios Kogurio valstybės miestai, kapavietės.

Turistus traukia Pektu kalnas, ypač „Dangiškasis ežeras“ (Tianči), esantis ant sienos su Šiaurės Korėja.

Janbiano autonominėje prefektūroje yra senovinės Balhae karalystės kapavietės.

Nuorodos 
 Žemėlapis

Kinijos provincijos
Didždvaris

Didždvaris (arba Didžiadvaris) – vienas iš Šiaulių miesto šiaurinės dalies rajonų. Ribojasi šiaurėje su Gubernija, rytuose ir pietuose su Senamiesčiu, vakaruose su Užkirkiu. Didždvaris garsus Zubovų rūmais, kuriuose įsikūręs ŠU Menų fakultetas.

Istorija 

1736 m. Šiaulių ekonomijos dvaro rūmai Gubernijoje sudegė, 1738 m. ten pat buvo pradėta naujų mūrinių rūmų statyba, kuri, pritrūkus lėšų, kai dėl karaliaus karūnos kovojo Augustas III ir Stanislovas Leščinskis, nebuvo pabaigta.

1765 m. Šiaulių ekonomiją kartu su kitomis karališkomis ekonomijomis Lietuvos Didžiojoje kunigaikštystėje pradėjo administruoti Antanas Tyzenhauzas. 1774 m. jis pradėjo visos ekonomijos valdymo ir ekonomikos reformas. A. Tyzenhauzas, siekdamas padidinti miesto prestižą, į Šiaulius iš Telšių atkėlė pavieto teismus. Į miestą buvo numatyta perkelti ir pagrindinę Šiaulių ekonomijos administracijos būstinę.

Kartu pradėtos ir Šiaulių bei Joniškio miestų rekonstrukcijos. 1781 m. Šiaulių centrinės dalies planą parengė architektas Džiuzepė Sakas (Sacco) (1735 m. Veronoje, Italija – 1798 m. Vilniuje), jau dirbęs A. Tyzenhauzo valdomoje Gardino seniūnijoje. Iki tol buvusį radialinį miesto planą, kai visi keliai vedė į centrinę miesto turgaus aikštę, jis pakeitė klasikiniu stačiakampiu, su tiesiomis gatvėmis.

Senoji trapecijos formos turgaus aikštė taip pat perplanuota į stačiakampę, 265 × 255 m aikštę. Buvo nugriauti visi aikštės vietoje stovėję mediniai namukai, panaikinta netgi visa Joniškio gatvė. Vietoje jų suplanuotos klasikiniam didmiesčiui tinkančios tiesios gatvės, kuriose liepta statyti ne žemesnius, kaip trijų aukštų mūrinius namus.

Aikštės šiauriniu pakraščiu nutiesta grįsta gatvė, kurios rytinėje dalyje šalia Šiaulių Šv. Petro ir Pauliaus bažnyčios pastatyti teismo rūmai (dabartinės Šiaulių miesto savivaldybės vietoje), kitame gale pastatyti puošnūs vartai su dviem šoninėmis arkomis pėstiesiems. Už įvažiavimo vartų buvo apskritas medžiais apsodintas ratas karietoms apvažiuoti. 1783 m. plane ši gatvė vadinama Skersine.

Šiaulių miesto dalys
Anakonda (filmas)

Anakonda () – 1997 m. siaubo trileris, pasakojantis apie milžiniškas anakondas Amazonijoje. Vėliau sukurti tos serijos filmai Anakonda 2: kruvinosios orchidėjos beieškant (2004 m.), Anakonda 3: palikuonis (2008 m.), bei Anakonda 4: kraujo pėdsakai (2009 m.)

Aktoriai 
(aktorius-personažas)
 Jennifer Lopez – Terri Flores
 Ice Cube – Danny Rich
 Jon Voight – Paul Sarone
 Eric Stoltz – Dr. Steven Cale
 Jonathan Hyde – Warren Westridge
 Owen Wilson – Gary Dixon
 Kari Wuhrer – Denise Kalberg
 Vincent Castellanos – Mateo
 Danny Trejo – Poacher

Kritika 
Filmas kritikuojamas dėl klaidingų faktų apie anakondas skleidimo. Šios gyvatės nors didelės, bet lėtos (ypač sausumoje), prarijusios auką ilgai nemedžioja. Filme jos pateikiamos kaip milžiniškos (40 m), labai greitos ir užkietėjusios žudikės, rijančios vieną auką po kitos.

Siužetas 

Terri Flores vadovaujama ekspedicija laivu leidžiasi į Amazonės džiungles kurti dokumentinio filmo apie dingusią indėnų širišamų gentį. Per audrą į jų laivą prašydamas pagalbos patenka Polas Saronė – brakonierius, medžiojantis gyvates. Jam patekus į laivą, čia įsivyrauja įtampa. Vieną po kito nelaimės ištinka ekspedicijos dalyvius. Galiausiai Saronė užvaldo laivą ir plaukia tik jam žinomais keliais gaudyti milžiniškos anakondos. Like gyvi Terri, Danny ir Styvenas kovoja ne tik prieš Saronę, bet ir prieš milžinišką gyvatę – žmogėdrą.

1997 filmai
Siaubo filmai
Trileriai
Sofija Tyzenhauzaitė de Šuazel-Gufjė

Sofija Tyzenhauzaitė de Šuazel-Gufjė () (1790–1878) – pirmoji moteris rašytoja istorinėje Lietuvoje, rašė prancūzų kalba.

Biografija 
Gimė prie Lydos, Žaludko dvare (dab. Baltarusijoje) Ignoto Tyzenhauzo (1760–1822 m.) ir Marijos Pšezdzieckytės šeimoje. Tėvai išsiskyrė, kai Sofija buvo dar maža, ji augo generolo Juozapo Morikonio ir jo žmonos Konstancijos Šadurskytės šeimoje, kartu su jų dukterimi Dorotėja Marikonyte. Čia 
gavo tinkamą išsilavinimą, namų mokytojai mokė bendrojo lavinimo dalykų, muzikos. Piešimo mokytojas buvo būsimasis VU profesorius Jonas Rustemas. Namuose buvo kalbama prancūzų kalba, kuri jai buvo gimtoji.

1812 m. pavasarį Sofija Taujėnų dvare susipažino, o vėliau ir susibičiuliavo su Rusijos imperatoriumi Aleksandru I. Ši bičiulystė truko iki Aleksandro I mirties. Tais pačiais metais prancūzų kariuomenei užėmus Vilnių, susipažino su Napoleonu, kuris buvo ir pirmasis jos kūrybos vertintojas. 

Vėliau gyveno tėvo statytame Rokiškio dvare, kur 1818 m. vasario 3 d. miesto Šv. Mato bažnyčioje susituokė su Rusijos didiko ir Platelių dvaro savininko grafo Augusto de Šuazel-Gufjė sūnumi Antuanu Lui Oktavijumi (). Užaugino vieną sūnų Aleksandrą (), kurio krikšto tėvas buvo pats Rusijos imperatorius Aleksandras I. Po vyro mirties Sofija su sūnumi apsigyveno Platelių dvare ir kurį laiką jį valdė. XIX a. vid. dvaro rūmus ji rekonstravo naujai, ant senų pamatų pastatė naujus. 

Sofija pažinojo rašytoją Aleksandrą Diumą, susirašinėjo su Alfredu de Miuse, bei daugeliu kitų iškilių ano meto Europos menininkų. 

Mirė 1878 m. gegužės 28 d. m. Nicoje (Prancūzija). Palaidota Monmoransi miesto Les Champeaux kapinėse (Sekcija C, kapavietė Nr. 765).

Kūryba 
S. Tyzenhauzaitė – viena pirmųjų Lietuvos rašytojų moterų. Kūrė prancūzų kalba. Didžioji dalis kūrybos – istoriniai romanai, paremti tikrais istorijos faktais, susiję su to meto Lietuvos aukštuomenės moterų gyvenimu.

Kūriniai:
 „Lenkai Sant Domingo saloje“ (1818 m.)
 „Barbora Radvilaitė“(1820 m.)
 „Vladislovas Jogaila ir Jadvyga, arba Lietuvos prijungimas prie Lenkijos“ (1824 m.)
 „Politikos nykštukas“ (1827 m.)
 „Halina Oginskaitė, arba švedai Lenkijoje“ (1831 m.)
 „Grafų Komorovskių Gertrūda, grafienė Feliksa Polocka: istorijos įvykiai“ (1875 m.)
 „Litanijos“ (1878 m.)
 „Berryer: intymūs atsiminimai“ (1881 m.)
 „Senieji turtuoliai, kilnieji fermeriai“ (1886 m.)
 „Etiudai ir pasakojimai apie Alfredą Musset“ (1891 m.)
 „Atsiminimai apie Aleksandrą, Rusijos carą“ (memuarai, kitaip vadinosi – „Reminescencijas“, 1862 m.)

Įdomūs faktai 
 Napoleonas yra pasakęs, – ką aš pajutau malonaus tame žygyje į Rusiją, tai pažintis su Sofija..
 Aleksandravo kaimas Plungės rajone buvo pavadintas Sofijos sūnaus garbei

Išnašos

Šaltiniai 
 Danutė Mukienė. „Sofija Tyzenhauzaitė de Šuazel-Gufjė (pranc. Sophie de Choiseul-Gouffier, 1790 –1878)“ // zemaitiuzeme.lt

Tyzenhauzai
Tyzenhauzaitė de Šuazel-Gufjė, Sofija
Džengdžou

Džengdžou () – miestas vidurio Kinijoje, Henano provincijos adm. centras. 2,01 mln. gyventojų (2005). Aglomeracijoje gyvena daugiau kaip 7 mln. gyventojų (2016 m.). Svarbus susisiekimo mazgas, išvystyta mašinų ir medvilnės pramonė. Yra universitetas.

Kinijos miestai
Milijoniniai miestai
Club Atlético Lanús

Club Atlético Lanús – Argentinos futbolo klubas iš Lanuso miesto Buenos Airių provincijoje, įkurtas 1915 m. Ilgą laiką žaidė antrame, o 1979-1981 m. trečiame divizione. 1993 m. įsitvirtino aukščiausioje šalies lygoje.

Laimėjimai 
Copa CONMEBOL 1996 m. 
Primera División Argentina (Apertura) 2007 m.
Copa Sudamericana 2013 m.
Primera División Argentina 2016 m.
Copa Bicentenario 2016 m.

Nuorodos 
Oficiali svetainė

Argentinos futbolo klubai
Club Atlético Nueva Chicago

Nueva Chicago – Argentinos futbolo klubas iš Buenos Airių miesto Mataderos kvartalo. Įkurtas 1911 m. Klubas 1930 m. laimėjo mėgėjų lygą, 1981 m. Argentinos antrąjį divizioną, 2006 m. antrojo diviziono clausura turnyrą.

Nuorodos 
 Nueva Chicago

Argentinos futbolo klubai
Quilmes Atlético Club

Quilmes Atlético Club – vienas seniausių (įk. 1887 m.) Argentinos futbolo klubų, įsikūręs Kilmeso mieste, Buenos Airių provincijoje. Antrąjį divizioną laimėjo 1949, 1961, 1975, 1987, 1991 m. ir pirmąjį metropolitano divizioną 1978 m.

Išnašos 

Argentinos futbolo klubai
Vilija Blinkevičiūtė

Vilija Blinkevičiūtė (g. 1960 m. kovo 3 d. Linkuvoje) – Lietuvos socialdemokratų partijos pirmininkė, Europos Parlamento narė, Seimo narė, buvusi socialinės apsaugos ir darbo ministrė, teisininkė.

Biografija 
1978 m. aukso medaliu baigė Linkuvos vidurinę mokyklą ir įstojo į Vilniaus valstybinio universiteto teisės fakultetą, kurį baigė 1983 m. ir įgijo teisininkės kvalifikaciją.

1983–1990 m. Lietuvos TSR socialinės apsaugos ministerijos revizorė, Pensijų valdybos Valstybinių pensijų skyriuje vyresnioji inspektorė. 1990–1994 m. Socialinės apsaugos ministerijos darbo santykių teisinio reguliavimo skyriaus konsultantė, vėliau vyriausioji juriskonsultė. 1994–1996 m. LR SADM sekretorė, 1996–1999 m. LR socialinės apsaugos ir darbo viceministrė.

2000 m. lapkričio 9 d. – 2008 m. gruodžio 9 d. LR socialinės apsaugos ir darbo ministrė. 2004–2009 m. Lietuvos Respublikos Seimo narė. Nuo 2009 m. Europos Parlamento narė. 2014 m. išrinkta Europos Parlamento Moterų teisių ir lyčių lygybės komiteto pirmininko pavaduotoja, 2017 m. Moterų teisių ir lyčių lygybės komiteto pirmininke. 2019 m. išrinkta Europos Parlamento Užimtumo ir socialinių reikalų komiteto pirmąja pavaduotoja.

Nuo 2021 m. – Lietuvos socialdemokratų partijos pirmininkė.

2008 m. krizė 
2008 m. ekonominės krizės išvakarėse buvo socialinės apsaugos ir darbo ministrė. Po 11 metų sudarytas Seimo biudžeto ir finansų komitetas, tyręs krizės priežastis, kaltino V. Blinkevičiūtę dėl „beatodairiško pensijų didinimo“ ir fiskalinės drausmės pažeidimų, kas prisidėjo prie gilaus ekonominio nuosmukio šalyje.

Apdovanojimai 
 Lietuvos valstybės ordino Ordino „Už nuopelnus Lietuvai“ Komandoro kryžius, 2004 m.

Nuorodos 

 Europos Parlamento narės Vilijos Blinkevičiūtės svetainė
 V. Blinkevičiūtės puslapis oficialioje Europos Parlamento svetainėje
 V. Blinkevičiūtės puslapis oficialioje LR Seimo svetainėje ;
 V. Blinkevičiūtės puslapis oficialioje LR Vyriausybės svetainėje ;
 2008 m. Lietuvos Respublikos Seimo rinkimai.

Išnašos 

|-

|-

Europos Parlamento nariai (Lietuva)
Seimo nariai
Lietuvos socialinės apsaugos ir darbo ministrai
Lietuvos socialinės apsaugos ir darbo viceministrai
Raimondas Šukys

Raimondas Šukys (g. 1966 m. spalio 27 d. Šiauliuose) – Lietuvos teisininkas, politikas, LR vidaus reikalų ir  LR sveikatos apsaugos ministras, teisėtyrininkas civilistas.

Biografija 
1984 m. baigė Šiaulių J. Janonio vidurinę mokyklą. Tais pačiais metais įstojo į Vilniaus valstybinio universiteto Teisės fakultetą, jame 1992 m. su pagyrimu baigė teisės studijas ir įgijo teisininko kvalifikaciją. 1996 m. baigė VU doktorantūros studijas, parengė socialinių mokslų teisės krypties disertaciją (kol kas dar negynė).

1992–2004 m. VU Teisės fakulteto Civilinės teisės ir civilinio proceso katedros (dab. Privatinės teisės katedra) asistentas. Skaitė paskaitas vartotojų teisių gynimo ir konkurencijos teisės temomis, vedė civilinės teisės seminarus, vadovavo kursiniams ir baigiamiesiems darbams.

1991–1992 m. laikraščio „Šiaulių kraštas“ teisininkas. 1992–1994 m. dirbo konsultacinėje bendrovėje „Verslo raktas“. 1993–1994 m. LDDP frakcijos referentas. 1994–1997 m. LR Seimo Ekonominių nusikaltimų tyrimų komisijos patarėjas. 1998–1999 m. UAB „BNA grupė“ juriskonsultantas. 1999–2000 m. LR Vyriausybės kanceliarijos Teisės ir teisėtvarkos departamento patarėjas civilinės teisės klausimais.

2000–2012 m. Seimo narys. Nuo 2006 m. liepos 12 d. iki 2007 m. gruodžio 10 d. LR vidaus reikalų ministras. 2000–2004 m. dirbo VIII Seimo Teisės ir teisėtvarkos komitete. 2000–2001 m. LRS TTK pirmininkas. 2001–2004 m. TTK pirmininko pavaduotojas.

Nuo 2009 m. rugsėjo 22 d. iki 2010 m. kovo 10 d. LR Seimo Pirmininko pirmasis pavaduotojas , 2010–2012 m. LR sveikatos apsaugos ministras. 

2012–2013 m. teisingumo ministro patarėjas. 2013–2018 m. Seimo kontrolierius. Nuo 2019 m. Užimtumo tarnybos Šiaulių klientų aptarnavimo departamento vadovas.

Šaltiniai 

|-

Lietuvos sveikatos apsaugos ministrai
Lietuvos vidaus reikalų ministrai
LRS Teisės ir teisėtvarkos komiteto pirmininkai
LR Seimo pirmininko pavaduotojai
Seimo kontrolieriai
Geručiai (Pakruojis)

Geručiai – kaimas Pakruojo rajono savivaldybėje, 4 km į šiaurę nuo Žeimelio, prie pat Lietuvos ir Latvijos valstybių sienos. Prateka Beržtalis (įtekantis į Yslykį ties Pilsrundalė).

Etimologija 

XVI a. 2-ojoje pusėje šiose vietovėse dvarą įkūrė Trakų vaivada Jonas Hlebavičius. XIX a. viduryje dvaras vadinosi Glebava () pagal dvarininko pavardę (dvarininkinis vietovardis). XX a. tarpukariu išparceliavus dvarą, kaimas pavadintas Geručiais.

Istorija 

Labai senas ir buvęs stambiausias dvaro centras Žeimelio apylinkėse.

Gyventojai

Žymūs žmonės 
 kaime gimė matematikas, diplomatas, profesorius, habilituotas fizinių mokslų daktaras Vaidievutis Ipolitas Geralavičius (1952–).
 kaime gimė Dailis Alfonsas Barakauskas, inžinierius, ekonomistas, seimo narys, ministras, politinis veikėjas (1952–).

Šaltiniai 

 Geručių (Glebavos) buv. dvaro sodyba // kvr.kpd.lt

Pakruojo rajono savivaldybės gyvenvietės
Erotomanija

Erotomanija (graikų k. ἔρως meilė + μανία manija) – lytinis nukrypimas, pasireiškiantis ypatingu potraukiu nepažįstamam, dažnai – aukštesnio socialinio statuso asmeniui. Pirmasis jas aprašė prancūzas Gaëtan Gatian de Clerambault (1872-1934).

Erotomanija kartais yra vadinamas hiperseksualumas.

Ligos
Hiperseksualumas

Hiperseksualumas (arba erotomanija) – lytinis nukrypimas, pasireiškiantis padidėjusiu lytiniu potraukiu, dideliu lytinių aktų dažnumu ir įvairumu. Įprasta sueitis su vienu ar net keliais partneriais dažnai nepatenkina lytinių poreikių, jos pagrindu atsiranda lytiniai nukrypimai, pradedama patologiškai masturbuotis, ieškoma grupinių ir orginių pasitenkinimo būdų. Vyriška erotomanijos forma vadinama satyrizmu, moteriška – nimfomanija.

Šaltiniai 

Lytiniai nukrypimai
Brigada

Žodis brigada reiškia du dalykus:

 brigada – kariuomenės dalinys arba vienos klasės karo laivų junginys;
 brigada – gamybinį ir visuomeninį darbą dirbanti grupė.

Susijusios sąvokos 
 Vilniaus brigada – nusikalstama grupuotė Vilniuje;
 internacionalinės brigados – savanorių daliniai, kovęsi Ispanijos pilietiniame kare;
 agitbrigada – agitacinė brigada; organizuota žmonių grupė, užsiimanti ko nors agitacija.
Daukliūnai

Daukliūnai – kaimas Jonavos rajono savivaldybėje, prie geležinkelio ruožo Kaunas-Jonava, Didžiojo Raisto šiauriniame pakraštyje. Kaimas prieš sovietų melioraciją buvo labiau į vakarus, tarp Turžėnų ir Išorų, kelyje Kaunas-Jonava. Daukliūnų akmuo (su „meškos ir veršiuko pėdomis“) – archeologijos paminklas.

Dauguma gyventojų šiuo metu gyvena Kaune. Daukliūnų kaime senais laikais gyveno Liutkevičiai: Jadvyga (Petravičienė), Romas, Česlovas, Jonas; Lisičkinai.

Gyventojai

Šaltiniai 

Jonavos rajono savivaldybės gyvenvietės
Huilos ugnikalnis

Snieguotoji Huila (), Huilos ugnikalnis yra pietinėje Kolumbijoje, Centrinėje Kordiljeroje, Huilos, Tolimos ir Kaukos departamentuose. Aukštis 5365 m (duomenys skiriasi). Padengtas sniegu ir ledu. Kalderos plotis – 10 km. Buvo neaktyvus nuo XVI a. (paskutinis išsiveržimas 1555 m.). Po ilgo snaudimo, ugnikalnis išsiveržė 2007 m., vėliau 2008 m. ir veržėsi iki pat 2012 m.

Nuorodos 
 Ugnikalnių duomenų bazė

Kolumbijos ugnikalniai
Medardas Čobotas

Medardas Čobotas (Medard Czobot, 1928 m. gegužės 26 d. Medininkuose – 2009 m. rugpjūčio 30 d. Vilniuje) – medicinos mokslų daktaras, docentas, signataras.

Biografija 
1946–1950 m. dirbo Vilniaus vaistinėje Nr. 6 asistentu. 1956 m. baigė Vilniaus universiteto Medicinos fakultetą. 1956–1960 m. dirbo Pabaltijo geležinkelio Vilniaus apygardos poliklinikoje gydytoju, nuo 1960 m. Vilniaus eksperimentinės ir klinikinės medicinos mokslinio tyrimo institute moksliniu bendradarbiu, moksliniu sekretoriumi, direktoriaus pavaduotoju. 1964 m. medicinos mokslų kandidatas. 

1990 m. išrinktas į Lietuvos Respublikos Aukščiausiąją Tarybą, Sveikatos ir socialinių reikalų komiteto pirmininkas. Kovo 11 d. Nepriklausomybės Atkūrimo Akto signataras. 1992 m. pakartotinai išrinktas LR Seimo nariu Vilniaus Naujamiesčio rinkimų apygardoje. 1992–1996 m. dirbo Sveikatos komitete, Krikščionių demokratų partijos frakcijoje. 1997–2000 m. išrinktas į Vilniaus miesto savivaldybės tarybą, buvo miesto valdybos narys, Sveikatos apsaugos, aplinkos apsaugos, sanitarijos ir higienos komiteto pirmininkas. 

Aktyviai dalyvavo politiniame bei visuomeniniame gyvenime. Buvo Nacionalinės sveikatos tarybos prie LR Seimo narys (1998 m.), Švietimo ir mokslo ministerijos dviejų visuomeninių tarybų narys (1999 m.), Sveikatos apsaugos ministerijos neetatinis vyriausiasis gerontologas, Lietuvos gerontologų ir geriatrų draugijos prezidentas, nuo 1995 m. birželio 15 d. įsteigto Trečiojo amžiaus universiteto, vėliau pavadinto Medardo Čoboto trečiojo amžiaus universitetu, rektorius. 

Palaidotas Antakalnio kapinėse.

Įvertinimas 
 2000 m. Lietuvos nepriklausomybės medalis

Šaltiniai 

Gerontologai
Kovo 11 akto signatarai
Vilniaus politikai
Nevado del Tolima

Snieguotoji Tolima (), Tolimos ugnikalnis yra pietinėje Kolumbijoje, Centrinėje Kordiljeroje, Tolimos departamente. Iškilęs šalia Ibagės miesto. Įeina į Los Nevados nacionalinį parką. Aukštis 5200 m (pagal kitus duomenis – 5616 m). Ugnikalnis neaktyvus (paskutinis išsiveržimas 1943 m.). Pirmieji įkopė (1940 m. sausio 2 d.) vokiečių alpinistai Horst Martin ir Rudolf Meinhold.

Nuorodos 
 Ugnikalnių duomenų bazė

Kolumbijos ugnikalniai
Santa Isabelės ugnikalnis

Snieguotoji Santa Isabelė (), Santa Isabelės ugnikalnis – andezitinis skydinis ugnikalnis Kolumbijoje, Centrinėje Kordiljeroje, 130 km į vakarus nuo Bogotos, tarp Ruiso ir Tolimos ugnikalnių. Aukštis 4950 m. Ugnikalnis neaktyvus.

Nuorodos 
Ugnikalnių duomenų bazė

Kolumbijos ugnikalniai
Galeras

Galeras (, vietinių indėnų k. Urcunina) – aktyvus ugnikalnis Kolumbijoje, Narinjo departamente, Rytinėje Kordiljeroje, netoli Pasto miesto. Aukštis 4276 m. Ugnikalnio šlaituose auga galerinė augalija (nuo to ir pavadinimas). 

Ugnikalnis pastoviai išsiveržia nuo pat ispanų atvykimo laikų. 1993 m. dėl Galero išsiveržimo žuvo 9 žmonės, jų tarpe 5 mokslininkai, tyrę ugnikalnio dujas. Paskutinis išsiveržimas įvyko 2008 m.

Nuorodos 
Ugnikalnių duomenų bazė

Kolumbijos ugnikalniai
Auksinis gaublys

Auksinis gaublys (, liet. k. Auksinio gaublio apdovanojimai) – Jungtinėse Amerikos Valstijose įteikiami apdovanojimai, skirti filmams ir TV laidoms. Nuo 1944 m. juos įteikia Holivudo užsienio spaudos asociacija (HFPA). Apdovanojimai yra įteikiami kiekvienų metų pradžioje.

Istorija 
Pirmieji "Auksiniai gaubliai" buvo įteikti 1944 m. 20th Century Fox studijose. Nuo to laiko įteikimo ceremonijos vyksta kiekvienais metais, bet vis kitose vietose, kaip "Beverly Hills" viešbutyje ar įvairiuose klubuose Holivude.

Apdovanojimų kategorijos 
Filmų apdovanojimai:

 Geriausias filmas (drama)
 Geriausia komedija/miuziklas
 Geriausias režisierius
 Geriausias dramos aktorius
 Geriausias komedijos/miuziklo aktorius
 Geriausia dramos aktorė 
 Geriausia komedijos/miuziklo aktorė
 Geriausias antro plano aktorius
 Geriausia antro plano aktorė
 Geriausias scenarijus
 Geriausia muzika
 Geriausia daina
 Geriausias užsienio kalbos filmas
 Geriausias animacinis filmas
 Cecil B. DeMille apdovanojimas už gyvenimo nuopelnus

TV apdovanojimai:
 Geriausias serialas (drama)
 Geriausias serialas (komedija/miuziklas)
 Geriausias dramos aktorius
 Geriausias komedijos/miuziklo aktorius
 Geriausia dramos aktorė 
 Geriausia komedijos/miuziklo aktorė
 Geriausias mini serialas arba televizinis filmas
 Geriausias mini serialo arba televizinio filmo aktorius
 Geriausia mini serialo arba televizinio filmo aktorė
 Geriausias mini serialo arba televizinio filmo antro plano aktorius
 Geriausia mini serialo arba televizinio filmo antro plano aktorė

Nuorodos 
 Holivudo užsienio spaudos asociacija 
 Apdovanojimų sąrašas  IMDb duomenų bazėje
Jimmy Carter

Džimis Karteris (, pilnas vardas ,1924 m. spalio 1 d., Plains, Džordžija, JAV) – 39-asis JAV prezidentas, valdęs šalį 1977–1981 m., Nobelio taikos premijos laureatas (2002 m.). Prieš išrinkimą JAV prezidentu, Karteris buvo Džordžijos atstovu Senate ir valstijos gubernatoriumi.

J. Karterio parašytos knygos 
 Why Not the Best? (1975 and 1996)
 A Government as Good as Its People (1977 and 1996)
 Keeping Faith: Memoirs of a President (1982 and 1995) ISBN 1-55728-330-3
 Negotiation: The Alternative to Hostility (1984) ISBN 0-86554-137-X
 The Blood of Abraham: Insights into the Middle East (1985 and 1993) ISBN 1-55728-293-5
 Everything to Gain: Making the Most of the Rest of Your Life (1987 and 1995), kartu su žmona Rosalynn Carter, ISBN 1-55728-388-5
 An Outdoor Journal (1988 and 1994) ISBN 1-55728-354-0
 Turning Point: A Candidate, a State, and a Nation Come of Age (1992) ISBN 0-8129-2299-9
 Talking Peace: A Vision for the Next Generation (1993 and 1995) ISBN 0-14-037440-X
 Always a Reckoning (1995) ISBN 0-8129-2434-7, poezijos rinkinys, iliustravo anūkė
 The Little Baby Snoogle-Fleejer (1995), knyga vaikams, iliustravo dukra
 Living Faith (1996) ISBN 0-8129-3034-7
 Sources of Strength: Meditations on Scripture for a Living Faith (1997) ISBN 0-8129-3236-6
 The Virtues of Aging (1998) ISBN 0-345-42592-8
 An Hour before Daylight: Memories of a Rural Boyhood (2001) ISBN 0-7432-1199-5
 Christmas in Plains: Memories (2001) ISBN 0-7432-2715-8
 The Nobel Peace Prize Lecture (2002) ISBN 0-7432-5068-0
 The Hornet's Nest (2003) ISBN 0-7432-5542-9, istorinis romanas apie Amerikos revoliuciją (pirmas tokio pobūdžio parašytas JAV prezidento)
 Sharing Good Times (2004) ISBN 0-7432-7068-1
 Our Endangered Values: America's Moral Crisis (2005) ISBN 0-7432-8501-8
 Faith and Freedom: The Christian Challenge for the World (2005) ISBN 0-7156-3610-3
 Palestine Peace Not Apartheid (2006) ISBN 0-7432-8502-6, taip pat išleistas Audio CD (2006)
 Leading a Worthy Life: Sunday Mornings in Plains: Bible Study with Jimmy Carter (2007) Tik Audio CD formatu
 Measuring Our Success: Sunday Mornings in Plains: Bible Study with Jimmy Carter (2007) Tik Audio CD formatu

Šaltiniai 

|-

Carter
Carter
JAV Senato nariai
Džordžijos gubernatoriai
Carter
Gedvydai

Gedvydai – kaimas Raseinių rajono savivaldybėje, šalia kelio Betygala-Žaiginys.

Kaime yra Gedvydų kapinės 1 km į rytus – miškelis, tvenkinys. Prieš jį – žvyrduobės – buvusių kapinių vietos. Dabar čia auga keli dideli ąžuolai. I pasaulinio karo metais šioje vietoje palaidota nemažai vokiečių, kalvos rytinėje dalyje – 60 rusų karių. Kaime stovi kryžius. 1991 m. jis atnaujintas, nudažytas (1998 m. šis kryžius dar kartą perdažytas). Vykstant melioracijai, tiesiant kelius šio kryžiaus vos nenuvertė, tačiau sukilo kaimo žmonės ir kryžius buvo perkeltas prie kelio. Jį padarė vienuolis jėzuitas iš Pagryžuvio.

Istorija 

Kaimo pavadinimas keitėsi. Kažkada buvo Gedminai, pagal čia gyvenusio dvarininko pavardę, vėliau Gedminiškės, Gedvilai, galiausiai nusistovėjo dabartinis pavadinimas – Gedvydai.

Gedvydų sodinkeliai buvo apsodinti beržais, drebulėm, slyvom, ąžuolais. Melioracijos metu nuo žemės paviršiaus dingo alyvų alėja.

Gyventojai 

1933 m. kaime gyveno 33, 1999 m. – 29 šeimos.

Šaltiniai 

Raseinių rajono savivaldybės gyvenvietės
Putumajo departamentas

Putumajas () – departamentas pietų Kolumbijoje, Ekvadoro ir Peru pasienyje. Administracinis centras – Mokoa.

Geografija 
Apie 80 % teritorijos priklauso Amazonės žemumai. Čia veši tankios Amazonijos džiunglės, klimatas karštas ir drėgnas. Vakarinė departamento dalis pateka į Andų kalnų sritį (pagrindinė kalnų grandinė – Centrinė Kordiljera). Departamento hidrografinis tinklas tankus. Svarbiausios upės – Kaketa, Putumajas. Yra La Playa nacionalinis parkas.

Etninė sudėtis 
 Metisai ir baltieji – 76,27 %
 Indėnai – 17,97 %
 Juodaodžiai – 5,75 %

Didžiausi miestai 
 Mokoa
 Oritas
 Puerto Asisas

Nuorodos 
 Oficiali svetainė

Kolumbijos departamentai
Kaulunas

Kaulunas (arba Dziulongas; kinų k. 九龙, pinyin Jiǔlóng) – miestas Kinijoje, Honkongo adm. regione. 1,99 mln. gyventojų (2005). Išsidėstęs pietinėje Dziulongo pusiasalio dalyje, faktiškai kalnuotoji Siangangdao miesto dalis. Svarbus uostas prie Pietų Kinijos jūros. Išvystyta laivybos, maisto, lengvoji pramonė.

Honkongas
Milijoniniai miestai
Inercijos momentas

Inercijos momentas, kūno inercijos momentas – fizikinis dydis, lygus kūną sudarančių materialiųjų taškų masių ir jų atstumų kvadratų iki nagrinėjamos sukimosi ašies sandaugų sumai.
 

kitaip tariant

 

 r – atstumas nuo sukimosi ašies,
 m – masė.

Jis charakterizuoja kūno inerciją sukamajam judėjimui (Kuo jis didesnis, tuo sunkiau pakeisti kūno kampinį sukimosi greitį). Inercijos momentas priklauso nuo sukamojo daikto formos, matmenų bei sukimosi ašies padėties.

Incercijos momento matavimo vienetas (kg*m²).

Kūnų inercijos momentų pavyzdžiai

Heigenso-Šteinerio teorema 

Jei inercijos momentas apskaičiuotas sukimuisi apie kūno masių centrą  , tai inercijos momentą sukimuisi apie kitą, lygiagrečią pirmajai ašiai, tik perstumtą atstumu , perskaičiuoti galima panaudojus Heigenso-Šteinerio teoremą:

 
kur
  – viso kūno masė
  – atstumas tarp sukimosi ašių.

Sukamojo judėjimo energija 
Sukamojo judėjimo energija proporcinga inercijos momentui I bei kampinio greičio kvadratui:

Literatūra 
 Algimantas Karpus. Mechanika: paskaitos. Vilnius: Enciklopedija, 2002, 115–116 p. ISBN 9986-433-29-0.

Mechanika
Fizikiniai dydžiai
Sinjangas

Sinjangas (kinų k. 信阳, pinyin Xìnyáng) – miestas Kinijoje, Henano provincijoje. 1,59 mln. gyventojų (2005). Svarbus geležies rūdos gavybos centras. Išvystyta mašinų, chemijos, tekstilės pramonė.
 
Kinijos miestai
Milijoniniai miestai
Raimondas Paulas

Ojaras Raimondas Paulas (, g. 1936 m. sausio 12 d., Rygoje) – latvių kompozitorius, pianistas, politikas.

Kūryba 
Vienas populiariausių Latvijos kompozitorių, rašė dainas tokiems atlikėjams kaip Ala Pugačiova, Viktoras Lapčenokas, Nora Bumbierė, Ojaras Grinbergas, Margarita Vilcanė, Laima Vaikulė, grupėms „Credo“ ir „Remix“.

Parašė muziką šešiems miuziklams, 3 baleto spektakliams, daugiau nei 50 kino filmų, iš kurių garsiausi: „Vella kalpi“, „Dāvana vientuļai sievietei“, „Teātris“ ir kt., taip pat teatro spektakliams. R. Paulo dainos 11 kartų nugalėjo konkurse „Mikrofona aptauja“. R. Paulo muzika įeina į Latvijos kultūros kanoną.

Politinė veikla 
1988–1991 m. Latvijos SSR kultūros ministras. Ivaro Godmanio ir Valdžio Birkavo vyriausybėse – kultūros ministras. VII Saeimo deputatas Naujosios partijos sudėtyje, o VIII Saeime atstovavo Tautos partiją. Išrinktas ir IX Saeime. 1999 m. dalyvavo Latvijos prezidento rinkimuose.

Nuorodos 
 Oficiali svetainė

Latvijos muzikai
Latvijos kompozitoriai
Latvijos TSR politikai
Latvijos kultūros ministrai
Latvijos Seimo deputatai
Nils Bejerot

Nilsas Bejerotas (, 1921 m. rugsėjo 21 d. Stokholme – 1988 m. lapkričio 29 d.) – švedų kriminalistas ir psichologas.

1973 m. pirmasis panaudojo terminą „Stokholmo sindromas“. Tų metų rugpjūčio 23–28 d. užgrobus Švedijos banką „Norrmalmstorg“, buvo paimti įkaitais banko darbuotojai, kurie 5 dienas praleido kartu su nusikaltėliais. Aukas su jais siejo tokie stiprūs emociniai ryšiai, kad vėliau nukentėję darbuotojai netgi gynė ir teisino pagrobėjus.

N. Bejerotas buvo pradininkas judėjimo „Nacionalinė asociacija už visuomenę be narkotikų“ (RNS), kurios tikslas – suvienyti demokratiškai nusiteikusius žmones kovoje už visuomenę be narkotikų.

Apie 1968 m. parašė knygą „Žalingi įpročiai“. N. Bejerotas laikomas humanistu, propaguojančiu vienintelę perspektyvią narkotikų politiką; iš kitos pusės vertinams taip pat kaip ir reakcionierius, trukdantis naujoms elgesio praktikoms prieš narkotikų vartojimą.

Nuorodos 
 Asmeninis tinklalapis 

Bejerot
Bejerot
Bejerot
Vankuverio sala

Vankuverio sala (, ) yra Ramiajame vandenyne, šalia pietvakarinių Kanados krantų, priklauso Britų Kolumbijos provincijai. Plotas 32134 km². Saloje gyvena 723 tūkst. gyventojų (2005 m.). Svarbiausias miestas – Viktorija (provincijos sostinė).

Vankuverio sala nuo žemyno atskirta Džordžijos sąsiauriu. Krantai labai raižyti, gausu fjordų, užutėkių. Per visą salą driekiasi kalnagūbriai, iškylantys į 2198 m aukštį (Golden Hinde k.). Saloje daug ežerų, pelkių, upių. Vankuverio salą dengia vešlūs spygliuočių miškai (pocūgės, kedrai, eglės, pušys). Tačiau dėl švelnaus jūrinio klimato veši ir lapuočiai augalai: klevai, alksniai, paparčiai, ąžuolai ir kt.

Pirmieji Vankuverio salos gyventojai buvo indėnų gentys. 1774–1775 m. salą pasiekė rusų pirkliai ir ispanų ekspedicijos. 1778 m. saloje išsilaipino Džeimsas Kukas ir ją paskelbė JK valda.

Šaltiniai 

Kanados salos
Nancy Pelosi

Nensi Patricija D’Alesandro Pelosi (; g. 1940 m. kovo 26 d. Baltimorėje) yra 60-a ir dabartinė Atstovų rūmų pirmininkė. Ji yra pirmoji tokias aukštas pareigas užimanti moteris JAV istorijoje, taip pat pirmoji šias pareigas užimanti italų kilmės amerikietė.

JAV Atstovų rūmų nariai
Niagaros krioklys

Niagaros krioklys (, ) – krioklys JAV (Niujorko valst.) ir Kanadoje (Ontarijo prov.), ant Niagaros upės, tekančios tarp Erio ir Ontario ežerų. Ožio sala krioklį dalina į dvi dalis: Kanados krioklį, per kurį prateka 95 % vandens kiekio (plotis ~800 m, aukštis 48 m) ir Amerikos krioklį (plotis ~300 m, aukštis 51 m). Taip pat išskiriamas nedidelis Bridal Veil krioklys (plotis 17 m, aukštis 24 m). Per minutę kriokliu nuteka iki 168 tūkst. m³ vandens. Tai pats vandeningiausias Šiaurės Amerikos krioklys. Krioklys naudojamas hidroenergetinėms reikmėms. Krioklys palaipsniui traukiasi prieš srovę. Niagaros krioklys – vienas svarbiausių Šiaurės Amerikos turistinių objektų. Prie krioklio išsidėstę Niagara Folso miestai.

Taip pat skaitykite 
 Igvasu krioklys

Kanados geografija
JAV kriokliai
Jorė (ansamblis)

Jorė – folkloro ansamblis. Susikūrė 1988 metais. Ansamblio vadovė Rūta Aleksiūnienė.

Nuorodos 
 Ansamblio svetainė

Lietuvos folkloriniai ansambliai
Briliantinas (filmas)

Briliantinas () – 1978 metų JAV režisieriaus Randal Kleiser'io muzikinis filmas, kuriame pasakojama dviejų jaunuolių – Danny Zuko (John Travolta) ir Sandy Olsson (Olivia Newton-John), susitikusių 1959 m. vasarą, meilės istorija.

Nuorodos 
 Oficiali svetainė
 Olivia Newton-John tinklalapio informacija apie filmą „Grease“
 „Grease“ gerbėjų tinklalapis 

Komedijos
Muzikiniai filmai
1978 filmai
Dick Cheney

Richard Bruce Cheney (Ričardas Briusas Čeinis, g. 1941 m. sausio 30 d. Linkolne, Nebraska) – 46-as JAV viceprezidentas Bušo tarnyboje.

Prieš tai jis vadovavo Baltųjų rūmų tarnybai, atstovavo Vajomingui kongrese ir dirbo JAV Gynybos sekretoriumi. Dirbdamas privačiame sektoriuje jis vadovavo Halliburton kompanijai, kur ir dabar turi didžiulį akcinį paketą.

|-

JAV viceprezidentai
JAV gynybos sekretoriai
JAV Atstovų rūmų nariai
Scott S. Sheppard

Scott S. Sheppard (g. 1976 m.) – amerikiečių ir Vašingtono Karnegio instituto (Carnegie Institution of Washington) astronomas, daugybės palydovų išorinėje Saulės sistemoje atradėjas.

Havajų universiteto Astronomijos institute atrado daug mažų Jupiterio, Saturno, Urano ir Neptūno palydovų.

Atradimai 
Scott S. Sheppard dalyvavo šių palydovų atradime:

Jupiterio palydovai
 Temista (2000).
 Harpalikė (2000);
 Praksidikė (2000);
 Kaldena (2000);
 Isonoja (2000);
 Erinomė (2000);
 Taigeta (2000);
 Kalykė (2000);
 Megaklita (2000);
 Jokastė (2000);
 Euporija (2001);
 Ortosija (2001);
 Juantė (2001);
 Tionė (2001);
 Hermipė (2001);
 Pasitėja (2001);
 Etna (2001);
 Eurinomė (2001);
 Autonoja (2001);
 Spondė (2001);
 Kaila (2001);
 Archė (2002);
 Eukeladė (2003);
 Helikė (2003);
 Aoidė (2003);
 Hegemonė (2003);
 Kalirhojė (2003);
 Kilenė (2003);
 Mnemė (2003);
 Teliksnoja (2003);
 Karpas (2003).

Saturno palydovai
 Narvis (2003).

Urano palydovai
 Margareta (2003).

Neptūno palydovai
 Psamatė (2003).

Šaltiniai

Nuorodos 
 Scott Sheppard interneto svetainė

JAV asmenybės
Astronomai